Reanimation

Reanimation ass den zweete Museksalbum vun der kalifornescher Band Linkin Park. E besteet aus Remixe vu Lidder vun der Grupp hirem éischten Album Hybrid Theory a gouf den 30. Juli 2002 verëffentlecht.

 Stil 

D'Plack besteet aus Remixen, déi (ofgesi vu "My December", dat op der Single-CD vun "One Step Closer" verëffentlecht gouf) um éischte Linkin Park-Album Hybrid Theory sinn, souwéi aus kuerzen Zwëschespiller, Soloen a Riff-Raff's.

Am grousse Ganze koum d'CD ganz gutt bei de Fannen un, allerdéngs ginn och verschidde Lidder staark kritiséiert well si mat zevill Rappe vergarrelt goufen. 
Op der Plack si gréisstendeels roueg Lidder. Den David Farrell, deen normalerweis Bass spillt, spillt an dësem Album Gei an Cello, a vereenzelte Lidder awer och nach Bass-Gittar. De Brad Delson iwwerhëlt an dëse Fäll de Bass an den Joseph Hahn (DJ) an/oder de Mike Shinoda (MC) spillen niewebäi Piano. Natierlech kommen och eng Handvoll haart Lidder vir, déi un déi typesch Hard-Rock-Zeen vu Linkin Park erënneren.

D'Nimm vun de Lidder gläichen den Nimm vun de "richtege" Lidder. Dacks gouf op d'Vokale verzicht an d'Leerzeeche goufe mat Slashen, Bindestrécher, Stären asw. gefëllt.

 Besetzung 

Chester Bennington - Gesank 
Rob Bourdon - Batterie
Mike Shinoda - Produzent, Piano, Gesang, Background-Gesang, Rap, Gestaltung
Brad Delson - Gittar, Bass
Joseph Hahn - Opnamen, Turntables, Keyboard
Dave "Phoenix" Farrell - Bass, Gei, Cello

 Tracklëscht 
  Titel Dauer 1 Opening 1:09 2 Pts.OF.Athrty 3:45 3 Enth E Nd 3:59 4 [Chali] 0:23 5 Frgt/10 3:32 6 P5hng Me A*wy 4:37 7 Plc. 4 Mie Haed 4:20 8 X-Ecutioner Style 1:49 9 H! Vltg3 3:30 10 [Riff Raff] 0:21 11 Wth>You 4:12 12 Ntr/Mssion 0:29 13 Ppr:Kut 3:26 14 Rnw@y 3:13 15 My<Dsmbr 4:17 16 [Stef] 0:10 17 By_Myslf 4:42 18 Kyur 4 Th Ich 2:32 19 1Stp Klosr 4:36 20 Krwlng 4:32

Kategorie:Museksalben
Kategorie:Linkin Park